CELEX: 62011TN0628
Language: da
Date: 2011-12-05 00:00:00
Title: Sag T-628/11: Sag anlagt den 5. december 2011 — Biogas Nord mod Kommissionen

18.2.2012   
            
            
               DA
            
            
               Den Europæiske Unions Tidende
            
            
               C 49/27
            
         Sag anlagt den 5. december 2011 — Biogas Nord mod Kommissionen
   (Sag T-628/11)
   2012/C 49/49
   Processprog: tysk
   
      Parter
   
   
      Sagsøger: Biogas Nord AG (Bielefeld, Tyskland) (ved advokat C. Birkemeyer)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Europa-Kommissionens afgørelse af 26. januar 2011 om Tysklands statsstøtte C 7/2010 (ex CP 250/2009 og NN 5/2010) Fremskrivning af skattemæssige underskud »Sanierungsklausel« (sag K(2011) 275) annulleres i henhold til artikel 264 TEUF.
            
         
               —
            
            
               Europa-Kommissionen tilpligtes i henhold til artikel 87, stk. 2, i Rettens procesreglement at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført tre anbringender.
   
               1)
            
            
               Første anbringende: Overholdelse af princippet om den private kreditor
               Inden for rammerne af det første anbringende har sagsøgeren anført, at § 8c, stk. 1a, i den tyske selskabsskattelov (Körperschaftsteuergesetzes, herefter »KStG«) ikke omhandler støtte i den forstand, hvori udtrykket anvendes i artikel 107 TEUF f., da de begunstigede virksomheder erlægger en tilsvarende modydelse, der tåler sammenligning med en privat kreditors adfærd i en markedsøkonomi.
            
         
               2)
            
            
               Andet anbringende: Ikke selektiv
               Sagsøgeren har herved gjort gældende, at KStG’s § 8c, stk. 1a, ikke omhandler støtte i den forstand, hvori udtrykket anvendes i artikel 107 TEUF f., da denne bestemmelse ikke indebærer nogen selektiv begunstigende virkning.
            
         
               3)
            
            
               Tredje anbringende: Beskyttelse af berettigede forventninger
               Inden for rammerne af det tredje anbringende har sagsøgeren gjort gældende, at virksomheder, der har truffet formuedispositioner, før de fik kendskab til den af Kommissionen iværksatte procedure i henhold til artikel 108, stk. 2, TEUF, skal nyde beskyttelse af berettigede forventninger i forhold til den anfægtede afgørelse.